Praktisk-pedagogisk utdanning

Praktisk-pedagogisk utdanning (PPU) er en ettårig videreutdanning gitt ved universiteter og høyskoler som kvalifiserer for arbeid som lærer, adjunkt eller lektor i barneskolens mellomtrinn, ungdomsskolen eller videregående skole. Utdanningen baserer seg på tidligere utdanning av minst tre års varighet, som inkluderer minst ett skolefag på 60 studiepoeng eller mer. Man kan også søke opptak basert på yrkesutdanning.

Studiet inneholder både undervisning i generelle pedagogiske emner og fagdidaktikk i et eller flere skolefag. Praksis av 12–14 ukers varighet ved en skole er obligatorisk.

Om man ikke har allmennlærerutdannelse eller tilsvarende, er det krav om PPU for å få fast tilsetning i undervisningsstillinger ved norske skoler.

Frem til midten av 1990-årene ble utdannelsen kalt pedagogisk seminar (ped.sem.) og varte kun et halvt år.

 Eksterne lenker 
 PPU ved UiO
 PPU for yrkesfag ved Høgskolen i Oslo og Akershus
 PPU ved NTNU 
 Forskrift til opplæringsloven, Kapittel 14. Krav til kompetanse ved tilsetning i undervisningsstilling 
 Forskrift til rammeplan for praktisk-pedagogisk utdanning

Kategori:Utdanning i Norge
Kategori:Pedagogikk